У Вікіпедыі ёсць артыкулы пра іншых асоб з прозвішчам Савіцкі.

**Павел Савіцкі** (нар. 12 ліпеня 1994, Гродна) — беларускі футбаліст, паўабаронца гродзенскага «Нёмана» і нацыянальнай зборнай Беларусі.

Клубная кар’ера
---------------

### «Нёман»

Выхаванец ДЮСШ «Белкард» (Гродна). Першы трэнер — Аляксандр Ярашэвіч.

Прафесійную кар’еру пачаў у «Нёмане» ў 2010 годзе, выступаў за дубль (чэмпіянат 2010 — 20 гульняў, 5 галоў; чэмпіянат 2011 — 5 гульняў). У сезоне 2011 дэбютаваў у чэмпіянаце Беларусі і замацаваўся ў асноўным складзе клуба: правёў 28 матчаў, забіў 5 галоў і аддаў 6 галявых перадач. Колькасць забітых мячоў і хет-трык у адным матчы — узроставыя рэкорды Вышэйшай лігі. 24 студзеня 2012 года падоўжыў кантракт з клубам яшчэ на 3 гады.

У чэмпіянаце 2012 правёў усе 30 матчаў, забіў 6 галоў. Па заканчэнні сезона цікавасць да Савіцкага сталі праяўляць нямецкія клубы, але ён застаўся ў «Нёмане».

У сезоне 2013 працягваў выступаць у аснове, звычайна на пазіцыі левага ўскрайняга нападніка. Стаў найлепшым бамбардзірам клуба, забіўшы 5 галоў.

Сезон 2014 распачынаў левым ускрайнім нападнікам, а ў сярэдзіне сезона быў перамешчаны на пазіцыю цэнтральнага нападніка. У выніку Павел здолеў забіць 11 мячоў у чэмпіянаце. У канцы сезона з’явілася інфармацыя аб інтарэсе да Савіцкага з боку англійскага «Саўтгемптана» і чэшскай «Спарты». Прадметны інтарэс да маладога нападніка праяўляла мінскае «Дынама», але потым адмовілася ад набыцця іграка.

### «Ягелонія»

У канцы лістапада 2014 цікавасць да Савіцкага стала праяўляць польская «Ягелонія». У выніку 10 снежня 2014 года Павел падоўжыў кантракт з «Нёманам» і ў той жа дзень быў аддадзены ў паўгадавую арэнду польскаму клубу.

У складзе «Ягелоніі» Павел паспяхова гуляў у таварыскіх матчах падчас перапынку ў чэмпіянаце. Аднак, у лютым ён атрымаў траўму, з-за якой быў вымушаны прапусціць некалькі матчаў. 1 сакавіка 2015 года дэбютаваў за «Ягелонію» ў Экстраклясе, выйшаўшы на замену на 66-й хвіліне матча з «Каронай». Аднак, неўзабаве перастаў трапляць у склад, часам стаў выступаць за дубль. Галоўны трэнер беластоцкай каманды Міхал Пробеж выказваў незадаволенасць Савіцкім. У выніку, у маі Павел ужо не з’яўляўся ў асноўнай камандзе «Ягелоніі», а сам выказваў упэўненасць, што ў Беластоку не застанецца.

### Вяртанне ў «Нёман»

1 чэрвеня 2015 года арэндны кантракт з «Ягелоніяй» быў скасаваны, і ўжо 3 чэрвеня Павел зноў апынуўся ў складзе «Нёмана». Аднак, з-а таго, што трансфернае акно ў Беларусі яшчэ не было адчынена, на працягу месяца толькі трэніраваўся з камандай, а дэбютаваў у чэмпіянаце толькі 12 ліпеня ў матчы супраць мінскага «Дынама» (выніковы лік 0:2). Здолеў адразу зноў замацавацца ў аснове «Нёмана», да канца сезона паспеў забіць 5 галоў у чэмпіянаце.

Па заканчэнні чэмпіянату 2015 цікавасць да Савіцкага праяўляў шэраг клубаў. На падпісанне паўабаронцы разлічваў салігорскі «Шахцёр», але не здолеў дамовіцца з «Нёманам» аб умовах пераходу. У выніку, у лютым 2016 года Савіцкі яшчэ на год падоўжыў пагадненне з гродзенцамі. Пачатак сезона 2016 прапусціў з-за траўмы, але потым вярнуўся ў склад, у канцы сезона стаў капітанам каманды. У міжсезонні 2016/17 Савіцкім зноў цікавіўся шэраг клубаў, аднак ён са студзеня 2017 года пачаў трэніравацца з «Нёманам» і ў лютым падпісаў новы гадавы кантракт. У сезоне 2017 заставаўся капітанам і лідарам гродзенскай каманды, з 15 галамі стаў другім бамбардзірам чэмпіянату Беларусі пасля Міхаіла Гардзейчука.

### «Дынама» Брэст

У снежні 2017 года ў якасці свабоднага агента падпісаў трохгадовы кантракт з брэсцкім «Дынама». Пазней, аднак, «Нёман» выставіў прэтэнзіі на кампенсацыю падрыхтоўкі іграка, які ва ўзросце 23 гадоў па заканчэнні кантракта перайшоў у іншы клуб, у памеры 600 тысяч долараў, як гэта прадугледжвалі кодэксы УЕФА і Беларусі. У верасні 2018 года Дысцыплінарны камітэт АБФФ пастанавіў «Дынама» кампансаваць амаль 400 тысяч долараў на падрыхтоўку футбаліста на карысць «Нёмана», у кастрычніку Арбіртажны камітэт скараціў суму да 265 тысяч долараў.

У складзе ж брэсцкай каманды Павел стаў трывалым іграком асновы. У ліпені 2018 года здарыўся канфлікт з трэнерам дынамаўцаў Аляксеем Шпілеўскім, з-за якога каманду пакінулі лідары Арцём Мілеўскі і Аляксей Гаўрыловіч, Савіцкі па першапачатковай інфармацыі таксама быў выстаўлены на трансфер, аднак у выніку тыдзень трэніраваўся індывідуальна і пасля вярнуўся ў склад. У першым жа матчы пасля вяртання 26 ліпеня 2018 года аформіў хет-трык у браму грэчаскага «Атрамітаса» (4:3) у Лізе Еўропы. Па выніках сезона 2018 Павел з 15 галамі стаў найлепшым бамбардзірам чэмпіянату, быў таксама прызнаны найлепшым нападнікам чэмпіянату.

У сезоне 2019 чаргаваў выхады ў стартавым складзе і на замену. Забіўшы 8 галоў у Вышэйшай лізе, дапамог брэсцкаму клубу стаць чэмпіёнам Беларусі. Сезон 2020 пачынаў у стартавым складзе, пасля стаў часцей выхадзіць на замену.

### «Рух»

У студзені 2021 года стаў трэніравацца з брэсцкім «Рухам» і неўзабаве падпісаў кантракт з клубам. У сезоне 2021 быў іграком асновы, чаргаваў выхады ў стартавым складзе і на замену, усяго правёў за «Рух» 28 матчаў (26 у чэмпіянаце Беларусі і 2 у Кубку Беларусі), адзначыўся 5 галамі і 5 галявымі перадачамі. У студзені 2022 года па пагадненні бакоў разарваў кантракт з брэсцкім клубам.

### Другое вяртанне ў «Нёман»

У студзені 2022 года зноў стаў іграком «Нёмана», падпісаўшы кантракт да канца сезона. У сезоне 2022 з 9 галамі стаў найлепшым бамбардзірам каманды ў чэмпіянаце. У снежні 2022 года падоўжыў пагадненне з гродзенскім клубам на год.

Міжнародная кар’ера
-------------------

1 сакавіка 2012 года дэбютаваў у моладзевай зборнай Беларусі ў таварыскім матчы з Казахстанам.

У маі 2014 года быў упершыню выкліканы ў нацыянальную зборную Беларусі. Дэбютаваў у зборнай 18 мая 2014 года ў таварыскім матчы супраць Ірана. Ужо ў другім сваім матчы за зборную 21 мая 2014 года супраць Ліхтэнштэйна адзначыўся дублем.

Дасягненні
----------

* Беларусь 01Чэмпіён Чэмпіён Беларусі: 2019
* Беларусь Уладальнік Кубка Беларусі: 2018
* Беларусь Уладальнік Суперкубка Беларусі (3): 2018, 2019, 2020
* Беларусь У спісе 22 найлепшых ігракоў чэмпіянату Беларусі (4): 2013, 2016, 2017, 2018
* Беларусь Найлепшы нападнік чэмпіянату Беларусі: 2018
* Беларусь Найлепшы бамбардзір чэмпіянату Беларусі: 2018 (15 галоў)

Крыніцы
-------

1. ↑  Pavel Savitskiy // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Pavel Savitski // FBref.com<a href='https://wikidata.org/wiki/Track:Q56239490'></a>
3. 1 2
4. ↑  90minut.pl — 2003. Праверана 23 верасня 2022.<a href='https://wikidata.org/wiki/Track:Q2818677'></a>
5. ↑  Павел Савицкий может переехать в Германию
6. ↑  Футбол. Offside.by: Павел Савицкий попал в сферу интересов «Саутгемптона»
7. ↑  Пражская «Спарта» претендует на Стасевича и Савицкого Архівавана 19 кастрычніка 2014.
8. ↑  Павел Савицкий близок к переходу в минское «Динамо»
9. ↑  Минское «Динамо» отказалось от приобретения Савицкого
10. ↑  Футбол. Павел Савицкий подпишет арендный контракт с польской «Ягеллонией»
11. ↑  Павел Савицкий продлил контракт с «Неманом»
12. ↑  Павел Савицкий перешел в «Ягеллонию» (ФОТО)
13. ↑  Отец Павла Савицкого: «С „Неманом" продлен контракт на полгода. На такой же срок рассчитана и аренда»
14. ↑  Главный тренер «Ягеллонии»: «Меня не устраивает отношение Савицкого к тренировкам»
15. ↑  Павел Савицкий: "В «Ягеллонии» не останусь. Скорее всего, вернусь в «Неман»
16. ↑  Павел Савицкий вернулся в Гродно и приступил к тренировкам с «Неманом»
17. ↑  Павел Савицкий продлил контракт с "Неманом"
18. ↑  Павел Савицкий продлил контракт с "Неманом"
19. ↑  Брестское «Динамо» объявило о переходе Савицкого
20. ↑  Арбитраж АБФФ сократил сумму компенсации брестского "Динамо" "Неману" за Савицкого до 265 тысяч долларов
21. ↑  Савицкий пока еще остается в расположении «Динамо». Он тренировался индивидуально
22. ↑  Павел Савицкий - лучший нападающий и бомбардир чемпионата Беларуси-2018. Футболист на церемонии отсутствовал
23. ↑  Павел Савицкий - игрок "Руха"
24. ↑  Савицкий и Лаптев покинули "Рух"
25. ↑  "Неман" объявил о возвращении Савицкого
26. ↑  Футбол. Полузащитник "Немана" Павел Савицкий продлил контракт к клубом (руск.). *pressball.by* (31 снежня 2022). Праверана 1 студзеня 2023.(недаступная спасылка)
27. ↑  Футбол. Сергей Политевич, Артем Быков и Павел Савицкий впервые вызваны в сборную Беларуси
28. ↑  Павел Савицкий дебютировал за национальную сборную
29. ↑  Павел Савицкий отметился дублем во втором матче за национальную сборную

Спасылкі
--------

* Профіль на афіцыйным сайце «Нёмана» (руск.)
* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | 90minut · by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · УЕФА |

| ⛭ Нёман Гродна |
| --- |
| 
* 4 Васільеў
* 5 Пархоменка
* 7 Папарыга
* 8 Панця
* 11 Алыкулаў
* 12 Бялоў (б)
* 13 Дайнека
* 14 Анюкевіч
* 15 Еўдакімаў
* 16 Рудзянок (б)
* 17 Зубовіч
* 18 Краўцоў
* 20 Садоўнічы
* 21 Гузарэвіч
* 24 Якімаў
* 25 Ляшко
* 32 Паўлюкавец
* 33 Карповіч
* 35 Вейдыгер (б)
* 46 Лягчылін (к)
* 47 Казлоў
* 71 Сучкоў
* 78 Яблонскі
* 88 Савіцкі
* 99 Варакса
* Кастроў
* Кухарчык
* галоўны трэнер: Ігар Кавалевіч

 |

| ⛭Найлепшыя бамбардзіры чэмпіянату Беларусі па футболе |
| --- |
| 
* 1992 Скорабагацька
* 1992/93 Бараноўскі / Рамашчанка
* 1993/94 Качура
* 1994/95 Шаўроў
* 1995 Яромка
* 1996 Хлебасолаў
* 1997 Хлебасолаў
* 1998 Яромка
* 1999 Стрыпейкіс
* 2000 Васілюк
* 2001 Давыдаў
* 2002 Стрыпейкіс
* 2003 Блізнюк / Карніленка
* 2004 Стрыпейкіс
* 2005 Стрыпейкіс
* 2006 Кліменка
* 2007 Васілюк
* 2008 Блізнюк / Радзівонаў
* 2009 Майкон Каліжуры
* 2010 Брэсан
* 2011 Брэсан
* 2012 Асіпенка
* 2013 Радзівонаў
* 2014 Януш
* 2015 Януш
* 2016 Гардзяйчук / Радзівонаў
* 2017 Гардзяйчук
* 2018 Савіцкі
* 2019 Шкурын
* 2020 Скавыш
* 2021 Дарбо
* 2022 Абдыхалікаў
* 2023 Марозаў

 |